ddrg/super_eurlex huggingface dataset:
BEGRUNDELSE

1.BAGGRUND FOR FORSLAGET

•Forslagets begrundelse og formål

Dette forslag vedrører en ændring af Europa-Parlamentets og Rådets forordning (EU) nr. 654/2014 af 15. maj 2014 om udøvelsen af Unionens rettigheder for så vidt angår anvendelsen og håndhævelsen af internationale handelsregler og om ændring af Rådets forordning (EF) nr. 3286/94 om fastsættelse af fællesskabsprocedurer på området for den fælles handelspolitik med henblik på at sikre udøvelsen af Fællesskabets rettigheder i henhold til internationale handelsregler, navnlig regler fastlagt i Verdenshandelsorganisationens regi ("håndhævelsesforordningen" eller "forordningen"). Formålet med ændringen er at beskytte Unionens interesser i henhold til internationale handelsaftaler i situationer, hvor tredjelande vedtager ulovlige foranstaltninger og samtidig blokerer for en tvistbilæggelsesprocedure. Forordningen er ikke oprindeligt udformet til at tage højde for sådanne situationer, men den aktuelle udvikling, hvor der blokeres for tvistbilæggelse i henhold til overenskomsten om oprettelse af Verdenshandelsorganisationen (WTO), kræver, at Unionen handler så hurtigt som muligt for at beskytte sine interesser.

Forslaget er i overensstemmelse med Unionens prioritet om effektivt at håndhæve Unionens rettigheder i henhold til internationale handelsaftaler. Det fremgår af de politiske retningslinjer for Kommissionen, at: "vi skal sikre, at vi kan håndhæve vores rettigheder, eventuelt gennem anvendelse af sanktioner, hvis andre blokerer for løsningen af en handelskonflikt", og denne formulering gentages i opgavebeskrivelsen for kommissæren med ansvar for handel.

Den foreslåede ændring udvider håndhævelsesforordningens anvendelsesområde, så det bliver muligt at gribe ind i en situation, hvor der blokeres for tvistbilæggelsesprocedurer. Det er nødvendigt at få vedtaget denne ændring meget hurtigt for at sikre beskyttelsen af Unionens rettigheder. For at fremme en hurtig vedtagelse fra Europa-Parlamentets og Rådets side foreslås der ingen andre ændringer.
BEGRUNDELSE

1.BAGGRUND FOR FORSLAGET

•Forslagets begrundelse og formål

I henhold til artikel 6, stk. 2, i tiltrædelsesakten har Kroatien forpligtet sig til at tiltræde de aftaler, der er indgået eller undertegnet af Unionen og medlemsstaterne med tredjelande. En af disse aftaler er lufttransportaftalen mellem Amerikas Forenede Stater og Det Europæiske Fællesskab og dets medlemsstater ("lufttransportaftalen mellem USA og EU"). I henhold til ovennævnte bestemmelse skal Kroatiens tiltrædelse af disse aftaler godkendes ved indgåelse af en protokol til aftalerne mellem Rådet, der træffer afgørelse med enstemmighed på medlemsstaternes vegne, og det berørte tredjeland. Kommissionen forhandler disse protokoller på vegne af medlemsstaterne. Kommissionen har derfor forhandlet en protokol om ændring af lufttransportaftalen mellem USA og EU med henblik på at tage hensyn til Kroatiens tiltrædelse af denne aftale. Formålet med nærværende forslag er med udgangspunkt i artikel 218, stk. 6, litra a), i traktaten om Den Europæiske Unions funktionsmåde ("TEUF") og artikel 6, stk. 2, i tiltrædelsesakten at opnå en rådsafgørelse om indgåelse af en protokol på vegne af Unionen og dens medlemsstater efter undertegnelsen af protokollen.

•Generel baggrund

Kroatiens forpligtelse i henhold til artikel 6, stk. 2, i tiltrædelsesakten gælder også for lufttransportaftalen mellem Amerikas Forenede Stater, Den Europæiske Union og dens medlemsstater, Island og Norge, som udvider anvendelsesområdet for lufttransportaftalen mellem USA og EU til også at omfatte de to sidstnævnte lande, samt for tillægsaftalen mellem Den Europæiske Union og dens medlemsstater, Island og Norge, som regulerer forholdet mellem disse parter under førnævnte aftale.

Kommissionen har derfor også forhandlet protokoller om ændring af disse aftaler med henblik på at tage hensyn til Kroatiens tiltrædelse heraf. Der fremsættes forslag til rådsafgørelser om undertegnelse og midlertidig anvendelse samt om indgåelse af disse protokoller sideløbende med nærværende forslag, ligesom der også fremsættes forslag til en rådsafgørelse om undertegnelse og midlertidig anvendelse af protokollen om ændring af lufttransportaftalen mellem USA og EU.

•Sammenhæng med de gældende regler på samme område

Lufttransportaftalen mellem USA og EU var den første vidtgående lufttransportaftale med en af Unionens centrale partnere inden for luftfart. Det er den vigtigste aftale inden for lufttransport i verden, som omfatter mere end 80 millioner sæder pr. år, og dermed en hjørnesten i Unionens luftfartspolitik over for tredjelande. Protokollen vil gøre det muligt for Kroatien at være omfattet af aftalen.

•Sammenhæng med de gældende bestemmelser på det område, som forslaget vedrører

Protokollen gør det muligt for Kroatien at opfylde sin forpligtelse efter artikel 6, stk. 2, i tiltrædelsesakten til at tiltræde lufttransportaftalen mellem USA og EU.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag
EUROPA-KOMMISSIONEN

Bruxelles, den 9.4.2020

COM(2020) 140 final/2

This document corrects document COM(2020)140 final of 27 mars 2020. It concerns all language version. The first version was sent with acronym BUD. Since this acronym is not currently applicable to this type of documents, it is therefore deleted.

The text should read as follows:

Forslag til

EUROPA-PARLAMENTETS OG RÅDETS AFGØRELSE

om ændring af afgørelse (EU) 2020/265 for så vidt angår justeringer af de beløb, der tilvejebringes under fleksibilitetsinstrumentet for 2020, til håndtering af migration, tilstrømningen af flygtninge og sikkerhedstrusler, til øjeblikkelige foranstaltninger i forbindelse med covid-19-udbruddet og til styrkelse af Den Europæiske Anklagemyndighed
BEGRUNDELSE

1.BAGGRUND FOR FORSLAGET

Coronavirus-krisen, eller covid-19-udbruddet, har ramt medlemsstaterne på en pludselig og dramatisk måde med store mulige følgevirkninger for deres samfund og økonomier. Udbruddet hæmmer væksten i medlemsstaterne, da den økonomiske aktivitet falder drastisk. Dette kan forværres af den likviditetsknaphed, der opstår, fordi virksomhederne skal betale deres leverandører og ansatte. Samtidig er der behov for yderligere offentlige midler til at støtte sundhedssystemer og andre aktiviteter, der er direkte forbundet med udbruddet af sygdommen.

Dette har skabt en ekstraordinær situation, der skal imødegås med særlige foranstaltninger, som kan støtte og beskytte medlemsstaternes økonomier, virksomheder og arbejdstagere. Der er behov for betydelige og hurtige indgreb i sundhedssystemerne, så de kan fungere under betydeligt pres, over for SMV'er, der ofte har lavere margener, og med henblik på at afbøde de negative følgevirkninger for arbejdsmarkederne og andre udsatte dele af økonomierne. Dette er et anliggende for hele EU, som kræver, at alle tilgængelige ressourcer på EU- og medlemsstatsniveau mobiliseres for at overvinde de hidtil usete udfordringer i forbindelse med covid-19-udbruddet.

Med henblik på omgående at bekæmpe krisen foreslår Kommissionen derfor et "investeringsinitiativ som reaktion på coronavirusset", der tager sigte på at fremme investeringer ved at mobilisere disponible likviditetsreserver i de europæiske struktur- og investeringsfonde. Investeringerne vil være betydelige og hurtigt nå op på mere end 37 mia. EUR. For at opnå dette foreslår Kommissionen Europa-Parlamentet og Rådet at frigive ca. 8 mia. EUR i investeringslikviditet.

Med henblik på at sikre, at disse 37 mia. EUR i europæiske offentlige investeringer anvendes hurtigt til at bekæmpe følgevirkningerne af coronavirus-krisen foreslår Kommissionen i år at frasige sig forpligtelsen til at anmode om tilbagebetaling af uudnyttet forfinansiering vedrørende Den Europæiske Fond for Regionaludvikling (EFRU), Den Europæiske Socialfond (ESF), Samhørighedsfonden og Den Europæiske Hav- og Fiskerifond (EHFF) frem til programmets afslutning.
BEGRUNDELSE

1.BAGGRUND FOR FORSLAGET

•Forslagets begrundelse og formål

Ved Rådets beslutning 2003/17/EF indrømmes visse tredjelande ligestilling for så vidt angår markinspektioner og produktion af frø af visse arter, der gennemføres i overensstemmelse med direktiv 66/401/EØF, 66/402/EØF, 2002/54/EF og 2002/57/EF. De nationale betingelser for frø, der er høstet og kontrolleret i de pågældende lande, frembyder de samme garantier med hensyn til frøets karakteristika og ordningerne for undersøgelse af frøet, for identitetssikring og for mærkning og kontrol som de bestemmelser, der gælder for frø, der er høstet og kontrolleret i Den Europæiske Union. Ukraine er ikke et af de pågældende tredjelande, og det er derfor ikke i øjeblikket muligt at importere sædekorn, der er høstet i dette land, til Den Europæiske Union.

Ukraine har indgivet en anmodning til Kommissionen om, at dets sædekorn bliver omfattet af Rådets beslutning 2003/17/EF og dermed indrømmes ligestilling.

Som følge af denne ansøgning har Kommissionen foretaget en undersøgelse af Ukraines gældende lovgivning og gennemført en audit af Ukraines gældende system for markinspektioner og certificering af frø for så vidt angår sædekorn. Det blev konkluderet, at landets gældende krav og system er ligestillet med Unionens og giver de samme garantier som Unionens system.

Ukrainsk sædekorn bør derfor anerkendes som ligestillet med sædekorn, der er høstet, produceret og kontrolleret i Den Europæiske Union, ved en afgørelse, der skal vedtages af Europa-Parlamentet og Rådet.

•Sammenhæng med de gældende regler på samme område

Dette er en teknisk gennemførelse af eksisterende krav og dermed i overensstemmelse med de eksisterende politiske bestemmelser på det politiske område eller vedrørende handel med frø.

•Sammenhæng med Unionens politik på andre områder

Dette forslag er i overensstemmelse med målene i associeringsaftalen mellem EU og Ukraine, eftersom det vil fremme handelen med de frø, der er i overensstemmelse med EU-reglerne.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Retsgrundlaget for denne retsakt er artikel 43, stk. 2, i TEUF, der bemyndiger Europa-Parlamentet og Rådet til at fastsætte bestemmelser, der er nødvendige for at virkeliggøre målsætningerne for den fælles landbrugspolitik.

•Nærhedsprincippet (for områder, der ikke er omfattet af enekompetence)

Kravene til frø reguleres på EU-plan. For at sikre, at importerede frø kan bevæge sig frit inden for det indre marked, er det nødvendigt med en indsats på EU-plan.

•Proportionalitetsprincippet

Dette er den eneste form af Unionens handling, der kan nå det ønskede mål.

•Valg af retsakt
BEGRUNDELSE

1.BAGGRUND FOR FORSLAGET

Covid-19-udbruddet har påvirket samfundet og økonomien i Den Europæiske Union på dramatisk vis og gjort det nødvendigt for medlemsstaterne at træffe ekstraordinære foranstaltninger. Udbruddet udgør en alvorlig folkesundhedsmæssig krisesituation for borgere, samfund og økonomier. De økonomiske aktiviteter forstyrres, hvilket skaber likviditetsproblemer og en alvorlig forværring af de økonomiske aktørers (virksomheders, navnlig SMV'ers) finansielle situation. Medlemsstaterne står også over for øgede behov for statsmidler til at finansiere de offentlige sundhedssystemer og opretholde de offentlige tjenester.

For at hjælpe medlemsstaterne med at klare alle disse udfordringer og reagere på konsekvenserne af udbruddet har Kommissionen foreslået en række foranstaltninger i investeringsinitiativet som reaktion på coronavirusset, herunder anvendelse af de europæiske struktur- og investeringsfonde. Det foreslås at styrke EU-civilbeskyttelsesmekanismen/rescEU med henblik på at koordinere fælles indkøb, øge lagrene af lægemidler, personlige værnemidler og medicinsk udstyr samt repatriere europæiske borgere, der er strandet uden for EU. Det foreslås også at styrke Det Europæiske Center for Forebyggelse af og Kontrol med Sygdomme (ECDC).

For at sikre en passende reaktion på de behov, der opstår som følge af covid-19-udbruddet, foreslår Kommissionen nu at aktivere nødhjælpsinstrumentet, som blev oprettet i 2016, da flygtningekrisen var på sit højeste, med et budget på 2,7 mia. EUR til støtte for medlemsstaterne i forbindelse med covid-19-udbruddet. I betragtning af hvor hurtigt krisen udvikler sig, foreslår Kommissionen også at styrke EU-civilbeskyttelsesmekanismen/rescEU yderligere med 300 mio. EUR i ekstra budgetmidler for at fremme en omfattende lageropbygning og koordinere distributionen af vigtige ressourcer i hele Europa.

Dette kræver anvendelse af særlige instrumenter, da der ikke er disponible margener eller muligheder for omfordeling af midler under udgiftsområde 3 i den flerårige finansielle ramme (FFR). I meddelelsen om den tekniske justering af FFR for 2020 blev der redegjort for de disponible midler under de særlige instrumenter for 2020.
om fastlæggelse af den holdning, der skal indtages på Den Europæiske Unions vegne i ØPA-Udvalget, som er nedsat ved den foreløbige økonomiske partnerskabsaftale mellem Ghana på den ene side og Det Europæiske Fællesskab og dets medlemsstater på den anden side, for så vidt angår vedtagelsen af forretningsordenen for ØPA-Udvalget

ARTIKEL 2

Sammensætning og formandskab

1.ØPA-Udvalget består af repræsentanter for Den Europæiske Union og repræsentanter for Ghana på ministerplan eller højt embedsmandsplan eller deres stedfortrædere.

2.Parternes repræsentanter skal normalt være på højt embedsmandsplan eller undtagelsesvis på ministerplan, når parterne er enige om, at omstændighederne kræver det.

3.Formandskabet for ØPA-Udvalget på ministerplan varetages i fællesskab af det medlem af Europa-Kommissionen, der har ansvar for handel, og af Ghanas minister for handel og industri.

4.Formandskabet for ØPA-Udvalget på højt embedsmandsplan varetages i fællesskab af en højtstående embedsmand som repræsentant for Europa-Kommissionen og af en højtstående embedsmand som repræsentant for Ghana.

5.Parterne giver hinanden meddelelse om navn, stilling og kontaktoplysninger for den højtstående embedsmand, der er ansvarlig for formandskabet for ØPA-Udvalget for den pågældende part. Denne højtstående embedsmand anses for at have bemyndigelse til at repræsentere parten, indtil den dato, hvor parten meddeler den anden part en ny medformand.

ARTIKEL 3

Sekretariat

1.Embedsmænd fra afdelingen med ansvar for handel for hver part fungerer sammen som sekretariat for ØPA-Udvalget.

2.I overensstemmelse med aftalens artikel 73, stk. 4, giver parterne hinanden meddelelse om navn, stilling og kontaktoplysninger for den embedsmand, der er medlem af ØPA-Udvalgets sekretariat for den pågældende part. Denne embedsmand anses for fortsat af være medlem af sekretariatet for denne part, indtil den dato, hvor parten meddeler den anden part et nyt medlem.

ARTIKEL 4

Møder

1.ØPA-Udvalget træder sammen én gang om året, medmindre formændene træffer anden afgørelse, eller i hastende tilfælde på anmodning fra en af parterne.

2.Møderne afholdes på den dato og det tidspunkt, der er aftalt, og skiftevis i henholdsvis Bruxelles og Accra, medmindre formændene træffer anden afgørelse.

3.Møderne indkaldes af formanden for den part, der er vært for mødet.

4.Et møde kan afholdes ved personligt fremmøde eller via videokonference eller på enhver anden måde.

ARTIKEL 5

Delegationer

I rimelig tid forud for et møde underretter den embedsmand, der fungerer som sekretær for ØPA-Udvalget for hver part, den embedsmand, der fungerer som sekretær for den anden part, om den planlagte sammensætning af henholdsvis Den Europæiske Unions og Ghanas delegationer. Listerne skal indeholde navn og stilling for hvert medlem af delegationen.
BEGRUNDELSE

1.BAGGRUND FOR FORSLAGET

•Forslagets begrundelse og formål

Den 7. december 2015 foreslog Europa-Kommissionen en luftfartsstrategi for Europa, herunder et antal forslag til rådsafgørelser om bemyndigelse af Kommissionen til at indlede forhandlinger om omfattende lufttransportaftaler mellem Den Europæiske Union og visse tredjelande. Et af disse forslag (COM(2015) 609 final) omhandlede indledning af forhandlinger med Sammenslutningen af Sydøstasiatiske Nationer (ASEAN).

Den 7. juni 2016 besluttede Rådets at bemyndige Kommissionen til at indlede forhandlinger om en omfattende lufttransportaftale mellem Den Europæiske Union og dens medlemsstater og medlemmerne af ASEAN om spørgsmål, der henhører under Unionens enekompetence. Denne rådsafgørelse gælder i fire år og udløber således den 7. juni 2020.

I forbindelse med Rådets afgørelse erklærede Kommissionen, at den mente, at den begrænsede frist for bemyndigelsen ikke er forenelig med traktaterne, særlig artikel 218, stk. 3, i TEUF.

Den 24. juni 2016 underrettede Kommissionen regeringer i hver enkelt af de 10 ASEAN-medlemsstater om Rådets bemyndigelse til at indlede forhandlinger med ASEAN-medlemsstaterne og inviterede ASEAN til at indlede disse forhandlinger.

Den første forhandlingsrunde blev gennemført den 27.-28. november 2016 i Bruxelles. Den ottende og indtil videre sidste forhandlingsrunde blev gennemført den 20.-22. november 2018 i Salzburg. Under den ottende forhandlingsrunde blev der opnået enighed om de fleste dele af udkastet til aftale, men de to parter aftalte at konsultere internt vedrørende et par udestående spørgsmål.

De interne konsultationer pågår stadig for så vidt angår ASEAN.

Formålet med denne henstilling er at opfordre Rådet til at ændre sin afgørelse af 7. juni 2016 uden dog at ændre forhandlingsdirektiverne i bilaget til nævnte afgørelse.
BEGRUNDELSE

1.BAGGRUND FOR FORSLAGET

•Forslagets begrundelse og formål

De direkte og indirekte konsekvenser af covid-19-udbruddet vokser fortsat på tværs af alle medlemsstaterne. Den nuværende situation er uden fortilfælde og kræver, at der under disse omstændigheder anvendes ekstraordinære foranstaltninger, der er tilpasset situationen.

I landbrugs- og fødevaresektoren er der berettet om mange vanskeligheder, der er opstået som følge af de omfattende begrænsninger i bevægelsesfriheden, der er indført i medlemsstaterne, den obligatoriske lukning af butikker, udendørs markeder, restauranter og andre lignende foretagender. Økonomiske forstyrrelser i landbrugssektoren og landdistrikter har ført til likviditetsproblemer for landbrugere og små virksomheder i landdistrikterne, der forarbejder landbrugsprodukter.

Derfor har visse små virksomheder og landbrugere behov for hjælp nu og her for at kunne opretholde deres aktiviteter.

Da der samtidig er administrationsvanskeligheder, der gør, at rådgiverne ikke er i stand til at bistå mulige støttemodtagere ved at møde personligt op eller for tilsynsførende at udføre kontrol på stedet eller forudgående kontrol, er det nødvendigt at tilbyde løsninger, der er nemme for medlemsstaterne at anvende og indføre, som kan være en hjælp i forskellige situationer på stedet, og som er let tilgængelige for støttemodtagerne.

Støtten skal være midlertidig og have et specifikt formål under de hidtil usete omstændigheder. Støtten vil derfor udgøre et engangsbeløb til landbrugere og SMV'er, som er aktive inden for forarbejdning, afsætning og/eller udvikling af landbrugsprodukter. Udbetalinger fra Kommissionen foretages i overensstemmelse med budgetbevillingen, forudsat at der er midler til rådighed.

Med henblik på at sikre, at de tilgængelige midler anvendes mest effektivt i henhold til de eksisterende programmer for udvikling af landdistrikterne, skal medlemsstaterne på grundlag af objektive og ikkediskriminerende kriterier dokumentere, at støtten kommer dem, der er hårdest ramt, til gode. Medlemsstaterne vil skulle medtage foranstaltningen i udviklingsplanerne for landdistrikterne via en ændring, selv om udgifterne vil være støtteberettigede fra det øjeblik, den katastrofale hændelse indtræffer (covid-19-udbruddet).
BEGRUNDELSE

1.BAGGRUND FOR FORSLAGET

•Forslagets begrundelse og formål

Formålet med forslaget er at tilpasse de midler til økonomisk, social og territorial samhørighed, der er til rådighed, jf. artikel 91, stk. 1, i forordning (EU) nr. 1303/2013, midlerne til den specifikke tildeling til ungdomsbeskæftigelsesinitiativet ("UBI"), jf. artikel 92, stk. 5, i nævnte forordning, og den årlige fordeling af forpligtelsesbevillinger, der fremgår af bilag VI til nævnte forordning, for at afspejle stigningen i midlerne til den specifikke tildeling til ungdomsbeskæftigelsesinitiativet. Nærmere bestemt og i overensstemmelse med det vedtagne budget for 2020 bør forpligtelsesbevillinger til den specifikke tildeling til ungdomsbeskæftigelsesinitiativet for 2020 øges med et beløb på 28 333 334 i løbende priser, således at det samlede beløb for 2020 kommer op på 145 mio. EUR.

Desuden præciseres det i forslaget, at de relevante bestemmelser, der blev indført for at lette programmeringen af yderligere midler under ungdomsbeskæftigelsesinitiativet i 2019, også vil gælde for de supplerende midler under ungdomsbeskæftigelsesinitiativet i 2020.

•Sammenhæng med de gældende regler på samme område

Dette forslag er resultatet af EU's budget for 2020.

•Sammenhæng med Unionens politik på andre områder

Forslaget er i overensstemmelse med andre forslag og initiativer vedtaget af Europa-Kommissionen.

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET

•Retsgrundlag

Revisionen afspejler forøgelsen af midlerne til den specifikke tildeling til ungdomsbeskæftigelsesinitiativet i EU-budgettet for 2020.

•Nærhedsprincippet (for områder, der ikke er omfattet af enekompetence)

Forslaget er i overensstemmelse med nærhedsprincippet.

•Proportionalitetsprincippet

Forslaget er i overensstemmelse med proportionalitetsprincippet. Det indeholder de nødvendige tekniske tilpasninger efter vedtagelsen af budgettet for 2020, hvori midlerne til den specifikke tildeling til ungdomsbeskæftigelsesinitiativet øges.

•Valg af retsakt
BEGRUNDELSE

1.Forslagets genstand

Dette forslag vedrører en afgørelse om fastlæggelse af den holdning, der skal indtages på vegne af Den Europæiske Union ("Unionen") i ØPA-udvalget, som er nedsat ved den foreløbige økonomiske partnerskabsaftale mellem Elfenbenskysten på den ene side og Det Europæiske Fællesskab og dets medlemsstater på den anden side ("aftalen"), i forbindelse med den planlagte vedtagelse af listen over personer, som er villige og i stand til at fungere som voldgiftsmænd.

2.Baggrund for forslaget

2.1.Den foreløbige økonomiske partnerskabsaftale EU-Elfenbenskysten

Aftalen har til formål at opstille en foreløbig ramme for en økonomisk partnerskabsaftale i overensstemmelse med Cotonouaftalen. Aftalen har fundet midlertidig anvendelse siden den 3. september 2016.

2.2.ØPA-udvalget

ØPA-udvalget er aftalens fælles institutionelle organ. I henhold til aftalens artikel 73 er ØPA-udvalget ansvarligt for forvaltningen af alle de områder, der er omfattet af aftalen, og for udførelsen af alle de heri nævnte opgaver. ØPA-udvalget træffer afgørelse ved enstemmighed. ØPA-udvalgets funktionsmåde er beskrevet i dets forretningsorden.

2.3.Den påtænkte retsakt, der skal vedtages af ØPA-udvalget

Under sit femte møde den [dato] skal ØPA-udvalget vedtage en afgørelse om vedtagelse af listen over voldgiftsmænd ("den påtænkte retsakt") i overensstemmelse med aftalens artikel 64.

I aftalens artikel 64, stk. 1, fastsættes det, at "ØPA-udvalget opstiller en liste over 15 personer, som er villige og i stand til at fungere som voldgiftsmænd."

Formålet med den påtænkte retsakt er at opstille en liste med femten personer, der kan fungere som voldgiftsmænd i tilfælde af en tvistbilæggelsesprocedure i henhold til afsnit V i aftalen. Vedtagelsen af denne liste er et vigtigt element i forbindelse med færdiggørelsen af den operationelle ramme for aftalens bestemmelser om tvistforebyggelse og -bilæggelse.